Aadu Jõgiaas

**Aadu Jõgiaas** (sündinud 13. veebruaril 1951 Tartus) on Eesti taasiseseisvumisele kaasaaitaja , vabadusvõitleja, kes oli 1991. aastal Eesti Vabariigi valitsuse salajase töögrupi liige, Toompea Lossis asunud salajase sidekeskuse rajaja ja juht, Eesti Piirivalve Sideteenistuse esimene ülem ning on kaitseliitlane aprillist 1990. Ta on üks neist, kelle tegevuse tulemusena peatati 21. augustil 1991. Tallinna Teletorni vallutamisele asunud dessantsoomukite rünnak. Ta on Tallinna aukodanik ning Kaitseliidu Tallinna Maleva Toompea malevkonna, Eesti Vabadusvõitlejate Liidu, Eesti Piirivalveohvitseride ja Eruohvitseride Kogu jt organisatsioonide liige  ning raadioside edendaja.

## Elukäik

1972. aastast töötas ta ALMAVÜ Tartu Raadioklubi raadiojaama ülemana. Hiljem on ta olnud side- ja raadiotehnikaringide õpetaja, raadioside operaatorite kursuste korraldaja, õppeprogrammide koostaja jne. 1980. aastatel koostas ta ka rahvusvaheliste autorallide (Old Toomas, Sojuz jt) ja suurte spordivõistluste tarbeks raadiosidemeeskondi.

1989. aastast oli Jõgiaas Eesti NSV Sideministeeriumi mobiiltelefoniside töögrupi liige.

1991. aasta jaanuarist oli ka Jõgiaas Eesti Piirivalve Remniku õppekeskuse sidevaldkonna õppejõud. 28. juunist oli ta Eesti valitsuse salajase sidealase töörühma liige ja juhtis ainuisikuliselt Eesti Vabariigi valitsuse salajase sidekeskuse töösse rakendamist, mis alustas tegevust juba 10. juulil ning mil oli suur strateegiline tähtsus 1991. aasta augustiputši ajal.

1991. aasta juulis osales Eesti esimese tänapäevase militaarse siderühma loomisel piirivalve struktuuris, et kindlustada valitsuse sidekeskuse ööpäevane valmisolek. Loodud sidekeskuse esmane tegevus oli signaalluure võimekuse kasutamine ja ettevalmistus elektrooniliseks sõjaks. Augustiputši päevadel, 19.–21. augustil 1991 juhtis vabariigi valitsuse sidekeskuse ja alternatiivsete sidesüsteemide tegevust. 21. augusti 1991 hommikul rünnati Nõukogude armee poolt Tallinna teletorni, mille peatas Eesti elektrooniline rünnak Nõukogude Liidu armeeüksuste vastu ja selle tulemusena katkes neil käsuliin. Sellest ajast alates on Eesti Vabariik üheks vähestest riikidest, kes on olnud reaalses sõjalises konfliktis NSV Liiduga (elektrooniline sõda).

1992. aasta veebruaris tõi ta Eesti Piirivalveametile esimesed 100 militaarset Yaesu käsiraadiojaama. Neid ja nende kasutamist demonstreeriti 24. veebruaril Eesti Vabariigi aastapäeva paraadil, millel Jõgiaas oli sidejuht. Sama aasta detsembris osales Jõgiaas Eesti Vabariigi kaitseväe esimestel manöövritel piirivalve sidejuhina.

1993. aastal seadis ta Võrumaal asuva Suure Munamäe vaatetorni piirivalve raadiosideks kodustes tingimustes valmistatud vahejaama (repiiter), mille abil suurenes raadioside kaugus tunduvalt. Mõni aeg hiljem võtsid Eestis sarnase sidesüsteemi kasutusele Eesti Politsei ja Päästeamet. Tänapäevane Eesti Vabariigi operatiivraadioside ja väga paljud kasutatavad raadiovõrgud on rajatud vahejaamade rakendamise põhimõttel. 

2009. aastal lõpetas Jõgiaas Tallinna Vanalinna Täiskasvanute Gümnaasiumi (varem oli tal NSV Liidu aegne keskeriharidus) ja asus õppima Tallinna Tehnikaülikoolis avaliku halduse erialal. 

2017. aasta oktoobris NSA (USA Riiklik julgeolekuagentuur) korraldatud ajaloo teemalisele sümpoosionile Marylandi kogunesid teadlased ja praktikud kümnest riigist, nende seas ka Jõgiaas, et arutada ja lahti mõtestada mitmesuguseid eelmisel sajandil toimunud luurealaseid tegevusi. Eestipoolse ettekande esitas Ivo Juurvee. Teemaks oli "Taavet Koljati vastu, ehk Eesti signaalluure ja elektrooniline sõda Nõukogude armee vastu augustis 1991." (David Against Goliath: Estonian Sigint and EW against Soviet Army During the August 1991 dˇEat Attempt). Selle teemaga seotud lisaküsimustele vastas Jõgiaas.

## Tegevus raadioamatöörina
Tema elusaatust mõjutas Nõukogude perioodil oluliselt lähisugulane Tõnis Jõgiaas, kes arreteeriti 1950. aastal, süüdistatuna kuulumises nõukogudevastasesse kooliõpilaste gruppi, mis 1949. aastal lasi õhku Tartus Raadi pargis seisnud monumendi. Seetõttu ei saanud Aadu Jõgiaas viisat töötamiseks laevaradistina ning häiritud oli tema tegevus raadioamatöörina. Aadu Jõgiaas on raadioamatöör 1963. aastast. Raadiospordialadest on ta harrastanud raadiotelegrafistide kiirusvõistlust (morsesignaalidega tekstide võimalikult kiire saatmine ja vastuvõtmine), radistide mitmevõistlust (morsega saatmine-vastuvõtmine, töö raadiojaama ja krossijooks seljas oleva raskusega) ning osalenud lühilaine ja ultralühilaine raadiosidevõistlustel. Raadioamatöörina on ta Eestist eetrisse saadetud kutsungiga ES6PZ loonud side 328 maaga.

### Raadiospordi tulemusi
* 2000 – Eesti Vabariigi meistrivõistlused, lühilaine A-klassi II koht
* 2001 – Eesti lahtised lühilaine meistrivõistlused, A-klassi I koht
* 2003 – Hungarian Radioamateur Society HA – DX Contest: I koht klassis SO 10 Mix
* 2004 – Welcome to the European Union Contest: I koht, kategooria 6 tundi QRP
* 2004 – IARU HF World Championship: 8. koht maailmas klassis QRP Mixed
* 2004 – The Radio Amateur Journal CQ WORLD – WIDE DX Contest 2004: 3. koht maailmas, 1. koht Euroopas 28&nbsp;MHz QRP SSB-klassis
* 2004 – The Radio Amateur Journal CQ WORLD – WIDE WPX Contest: I koht maailmas QRP SSB-klassis
* 2004 – The Radio Amateur Journal CQ WORLD – WIDE DX Contest 2004: 3. koht maailmas, 3. koht Euroopas Low Power 1,8&nbsp;MHz CW-klassis
* 2004 – Ukrainian DX Contest 2004: 5. koht maailmas 160 m klassis
* 2005 – Japan International DX Contest 2005 CW: 5. koht maailmas, 3. koht Euroopas 7&nbsp;MHz Low Poweri klassis
* 2005 – The Radio Amateur Journal CQ WORLD – WIDE WPX Contest CW: 2. koht maailmas, 2. koht Euroopas Low Poweri klassis
* 2005 – The Radio Amateur Journal CQ WORLD – WIDE WPX Contest SSB: 2. koht maailmas, 1. koht Euroopas QRP-klassis
* 2005 – IARU HF World Championship: 3. koht maailmas Mixed QRP klassis

## Tegevus poliitikas
15. juulist 1997 kuulub ta Eesti Keskerakonda. Ta on kuulunud erakonna volikokku ja on aukohtu liige. 2005. aastal kandideeris ta kohalike omavalitsuste valimistel ja osutus valituks Kanepi vallavolikokku. 2005–2009 oli ta Kanepi vallavolikogu aseesimees. Eesti 2006. aasta presidendivalimistel oli Jõgiaas valimiskogu liige. 2009. aastal osales Jõgiaas kohaliku omavalitsuse volikogu valimiste ja Euroopa Parlamendi valimiste e-valimiste vaatlejate koolitustel ja seejärel oli vaatleja neil valimistel. 2011. aastal oli Eesti Parlamendi valimiste e-vaatleja Vabariigi Valimiskomisjoni juures.

Kandideeris 2013. aasta kohaliku omavalitsuse volikogu valimistel ja oli Tallinna Lasnamäe halduskogu ning halduskogu sotsiaal- ja tervishoiukomisjoni liige. Kuulus Lasnamäe linnaosavalitsuse sotsiaalhoolekande komisjoni. Aastatel 2017–2025 oli Jõgiaas Tallinna Lasnamäe Linnaosakogu liige ja Sotsiaal- ja tervishoiukomisjoni esimees.

2019. aastal valiti Jõgiaas Tallinna Pensionäride Ühenduse juhatuse esimeheks. 2022. aastal valiti ta Keskerakonna Seenioride kogu esimeheks.

Ta kandideeris 2025. aasta kohaliku omavalitsuse volikogude valimistel Lasnamäe linnaosas Keskerakonna nimekirjas, sai 31 häält ning ei osutunud valituks.

## Ühiskondlik tegevus
1990. aastal sai Jõgiaasast üks Kaitseliidu Põlva Maleva asutaja, juhatuse liige ja sidepealik. 1990. aasta sügisel asus ta Eesti Kodukaitse Piirivalve Sideteenistuse ülema ametisse, tema loodud on kogu Eesti piiridel kasutatud esmased raadiosidesüsteemid. 2010. aastast on Jõgiaas Tallinna vangla vanglakomisjoni liige Samast aastast kuulub ta Kaitseliidu Tallinna maleva Toompea malevkonda ja Eesti Kodukaitse Ajaloo Seltsi juhatusse.

2011. aastal koostas ta koostöös kolonel Henn Karitsaga Eesti Sõjamuuseumis – kindral Laidoneri Muuseumis näituse "Vabaduse teel 1990–1991", mis andis ülevaate Eesti taasiseseisvumise sündmustest aastatel 1990–1991. 2012. aasta alguses viidi näitus üle Sihtasutuses Valga Isamaalise Kasvatuse Püsiekspeditsiooni. 2012. aastal Tallinna Linnamuuseumi näituse "Võimatu sai võimalikuks" tehnika ekspositsiooni koostajaks oli Jõgiaas. Näituse avamisel esitleti Aadu Jõgiaasa ja Henn Karitsa raamatut "Leegitseval piiril", mis räägib Eesti kodukaitse ajaloost.

2013. aasta 28. septembril organiseeris ta koos Eesti Kodukaitse Ajaloo Seltsiga Eesti Rahvusraamatukogus konverentsi "Eesti vabaduse sümbol – Tallinna Teletorn! Müüdid ja tõde". 2013. aasta 1. oktoobril avatud Rahvarinde Muuseumi väljapaneku üks osa on Jõgiaasa loodud. Seal on võimalik näha 1991. aastal Toompea salajases sidekeskuses kasutatud aparatuuri.

Aastatel 2015–2019 oli Jõgiaas Harju Maakohtu rahvakohtunik.

## Liikmesus

* 1990 Kaitseliit
* 1990 Eesti Raadioamatööride Ühingu liige
* 1996. aastal sai Jõgiaasast Põlvamaa liikumise Kodukant asutaja ja juhatuse liige. 
* 2000. aastast tegev Jõgiaas Põlvamaa Hoiu-Laenuühistus 
* 2003. aastast tegev Räpina Ühistegevuskojas ja Varbuse külaseltsis 
* 2004. aastast tegev Põlvamaa Külavanemate Seltsis
* 2005. aastal astus Jõgiaas Eesti Ajakirjanike Liitu.
* 2006. aastast kuulub Aadu Jõgiaas MTÜ-sse Raadioabi 
* 2007. aastast Tallinna Kristlikku Elava Vee kogudusse
* 2017. aastast on ta Eesti Vabadusvõitlejate Tallinna Ühenduse liige
* 2018. valiti Tallinna Pensionäride Ühenduse esimeheks
* 2023. aastast on valitud Eesti Vabadusvõitlejate Tallinna Ühenduse juhatuse liikmeks 
* 2025. aastal valiti Jõgiaas Eesti Pensionäride Ühenduste Liit aseesimeheks.
* Eesti Piirivalve Ohvitseride Kogu ja Eesti Eruohvitseride Kogu liige

## Teosed
Eesti NSV ajal tegi ta kaastööd ajakirjandusele, kõige rohkem Põlva ajalehele Koit. 

### Raamatud
* Aadu Jõgiaas "Veretu võitlus Eesti eest 1991", MTÜ Eesti Kodukaitse Ajaloo Selts, Tallinn 2016

* Helen Lausma-Saar (koostaja) "Olid alles ajad! Taasiseseisvunud Eesti Vabariik 25", Rahvarinde Muuseumi toimetised, Tallinn 2016
* Henn Karits ja Aadu Jõgiaas "Leegitseval piiril", MTÜ Eesti Kodukaitse Ajaloo Selts, Tallinn 2012
* Urmo Kohv, (koostaja) Ilvese jälgedes . Meenutusi Eesti Piirivalvest, Eesti Piirivalve Ohvitseride Kogu, Tallinn 2021, lk. 103 - 121
* Jaak Haud (koostaja) "Vene vägede lahkumine Eestist. Nii nad läksid!", Eesti Eruohvitseride Kogu, Tallinn 2015, lk 2, 4, 8, 80, 103, 107, 209, 211, 234
* Margit Õkva (koostaja) "Kaitseliidu Põlva Malev 25", Kaitseliidu Põlva Malev, 2015, lk 47, 48, 49
* Küllo Arjakas "Kui Väikesed olid suured BALTI KETT 25", Rahvarinde Muuseumi toimetised, Tallinn 2014, lk 62, 100, 101, 234, 261
* "Eesti eest! Pilguheit Kaitseliidu lähiminevikku 1988–2008" toim. Merike Jürjo) Tallinn: Kaitseliit, 2008, lk 119–122
* Jüri Kadak "Teine okupatsioon", Eesti Eruohvitseride Kogu, Tallinn 2018, lk 138, 139, 140
* Ivo Juurvee "100 aastat luuret ja vastuluuret Eestis", Riigikantselei ja AS Eesti Meedia, Post Factum, 2018, lk 128, 130

### Artikleid
* "Mõtteid karskusühingu rajoonikonverentsilt" Ajaleht Koit, nr 42 (5905), 27. aprill 1988, lk 7.
* "Põlvast kosmose kaudu maale" Ajaleht Koit, 6. jaanuar 1987
* "Raadiopäevaks" Ajaleht Koit, 7. mai 1987
* "Kodukanditarkuse mõttetalgud Hurmis" Ajaleht Koit, 6. august 1998
* "Avalik kiri AS-i Eesti Telefon juhatuse esimehele, hr Jaan Männikule" Ajaleht Koit, 26. august 1999
* "Paljudele maainimestele jääb andmeside kättesaamatuks" Ajaleht Koit, 24. september 1999
* "Poliitikutele selgitati seisukohti" Ajaleht Koit, 6. detsember 2003
* "Riigikogulased väitlesid kodukantlastega" Kanepi Teataja, nr 17, detsember 2003
* "Jüri Pallo ootab valitavalt Riigikogult kursimuutust" Ajaleht Koit, 3. märts 2005
* "Eesti piire on kaitstud 15 aastat" Ajaleht Koit, 25. oktoober 2005
* "Omavalitsuste harta aitab langetada vajalikke otsuseid" Ajaleht Koit, 4. veebruar 2006
* "Külavanemate valimine seadustatud" Kanepi Teataja nr 2, aprill 2006
* "Salarelv augustiputšistide vastu" Kesknädal, 18. jaanuar 2006
* "Igale matsile internet" Tekst kopeeritud ajalehest Koit, 2. veebruar 2006
* "Eile algas tähesadu" Ajaleht Koit, 23. veebruar 2006
* "Saatuslikud tunnid teletornis?" Katkendid raamatu "Veretu võitlus" käsikirjast Maaleht, 17. august 2006
* "Pealinnas toimus võimuvangerdus" Ajaleht Koit, aprill 2007
* "Kus on Estonia huku aegsed ametlikud helisalvestised?" Kesknädal, 30. september 2009
* "Eesti piirivalve jälle aasta vanem" Kesknädal, 11. november 2009
* "Eesti raadioamatööride lühilaine Välipäev" 4. juuni 2005
* "Nõukogude sõjaväeside segamine augustis 1991" Okupatsioonimuuseum
* "Sideekspert: kus on peidus Estonia katastroofi lindid?" www.DELFI.ee, 1. veebruar 2010
* "Kui leedulased avasid "tee Euroopasse"..." Kesknädal, 18. august 2010
* "Tarmo Mänd ja Toomas Mendelson olid iseseisvumise vastu" rahvahaal.delfi.ee 20. august 2010
* "1989.a. Balti keti amatöörraadioside" HAM foorum, 12. september 2010
* "Endiselt unustatud 1991. aasta kangelased" rahvahaal.delfi.ee, 22. september 2010
* "Pöördumatud sündmused Eesti piiridel" rahvahaal.delfi.ee, 28. september 2010
* "Pöördumatud sündmused Eesti piiridel II" rahvahaal.delfi.ee, 10. oktoober 2010
* "Pöördumatud sündmused Eesti piiridel III" rahvahaal.delfi.ee, 26. oktoober 2010
* "Kutse piirivalve taasloomise 20. aastapäeva tähistamisele" Võrumaa Teataja, 26. oktoober 2010
* "Kui riik ei suuda, tuleb endal teha" Kesknädal, 10. november 2010
* "Boriss Jeltsin päästis Eesti verevalamisest" rahvahaal.delfi.ee, 14. jaanuar 2011
* "20 aastat iseseisvas Eestis – eellugu" QTC Nr 1, 2011
* "Eesti Vabariigi elektroonne sõda NSVL vastu – augustisündmused 1991" QTC nr 2, 2011
* "Valitsuse sidekeskuse ülem: putši ajal läksin peast halliks" Postimees, 19. august 2011
* "Elagu Eesti mehed!" Kesknädal, 22. veebruar 2012
* "Toimus Kodukaitse teatejooks "Toompea 18.45″ Kylauudis, 16. mai 2012
* "Harjumäel pandi püsti raadiojaamad" Delfi Rahva hääl, 28. mai 2012
* "Vihm ei seganud Võidupüha tähistamist" Delfi Rahva hääl, 24. juuni 2012
* "Teatejooksuga meenutati Interrinde lõplikku murdmist" Kesknädal, 30.mai 2012
* "Kas Tallinna teletorn vajas 1991. aasta augustikriisi ajal kaitset?" Kesknädal, 15. august 2012
* "Eesti taasiseseisvus 20. augustil 1991.aastal veretult" Delfi Rahva hääl, 20. august 2012
* "Mis tegelikult toimus 21. augustil 1991 Tallinna teletornis?" Kesknädal, 22. august 2012
* "Nädala juubilar ANDRUS ÖÖVEL 55" Kesknädal, 17. oktoober 2012
* "Häbi, et Eesti ei meenutanud väärikalt 1991. aastal Leedus toimunud veriseid sündmuseid" Delfi Rahva hääl, 15. jaanuar 2013
* "Kommentaar: Usulised vähemused Eesti meedias" Tallinna Ülikooli projekt "Teiste sõnadega", 23. märts 2013
* "Leedumaal Lazdijais meenutati 1990. aasta radikaalset vabadusvõitlust" Kesknädal, 02. September 2015
* "FOTOD: Valitsuskriis, eriüksused ja protestivad tehased ehk täna 25 aastat tagasi algas Leedus verevalamine" Delfi Rahva hääl, 11. jaanuar 2016
* "Rahvarinde Muuseumis meenutati Leedu 1991. aasta veriseid sündmusi" Kesknädal, 20. jaanuar 2016
* "MEENUTUS: Eesti valmistus juba 1991. aasta jaanuaris kaitsmiseks, tuhanded mehed võtsid valve alla kõik Tallinna elutähtsad objektid" www.Forte.ee, 20. jaanuar 2016
* "25 AASTAT TAGASI: Aadu Jõgiaas meenutab Eesti Vabariigi salajase sidekeskuse loomise telgitaguseid" Delfi Forte 11. juuli 2016
* "Tagasivaade kuumale 1991. aastale" Kesknädal, 25. jaanuar 2017
* "Miks puudub Eestil seni riiklik autasu taasiseseisvumise kangelastele?" Pealinn, 30. jaanuar 2017
* "Tagasivaade kuumale 1991. aastale 2." Kesknädal, 01. veebruar 2017
* "Tagasivaade kuumale 1991. aastale 3." Kesknädal, 08. veebruar 2017
* "Meenutus: Eesti sai täna 25 aastat tagasi vabariigi aastapäeva paraadiks moodsad sidevahendid" Delfi Forte, 13. veebruar 2017
* "LÕIK RAAMATUST | Veretu võitlus Eesti eest 1991, 1. osa" Delfi Forte, 14. august 2017
* "LÕIK RAAMATUST | Vereta võitlus Eesti eest 1991, 2. osa" Delfi Forte, 16. august 2017
* "1991. aasta iseseisvuse taastamise müütidest ja tõest" Postimees, 20. august 2017
* "Iseseisev piirivalve – nostalgia või vajadus?" Kesknädal, 16. november 2018
* "Kes teab tõde 1991. aasta 20. augusti kohta?" Kesknädal, 16. jaanuar 2019
* "Nõukogude sõjaväeside segamine augustis 1991. Aadu Jõgiaas" Okupatsioonide Muuseum
* "MEENUTUS | Aadu Jõgiaas: iseseisvust ei taastatud vaid laulmisega. Mäletagem inimesi, kes selle eest päriselt võitlesid" Eesti Päevaleht 21.08.2025

### Filmograafia
* Toomas Lepp "Valmisolek", Eesti Televisioon
* Mati Talvik "Võitlus sinimustvalge eest" DVD

## Tunnustus
* Kotkaristi V klass 2005
* Piirivalve Teeneteristi III klass
* Mälestusmedal Eesti Piir 1990
* Tallinna aasta õppija 2009
* "20 aastat Eesti taasiseseisvust" 20. Augusti Klubi hõbemärk nr 35.
* Mälestusrist "20 aastat vabadust"
* Meenemedal "25 aastat Kaitseliidu taastamisest"
* Mälestusmedal "Taasiseseisvumise kaitsja"
* Tallinna aukodanik
* 2017 Tallinna teenetemärk
* 2020 Eesti Vabadusvõitlejate Liidu Tallinna Ühendus Tallinna Ühenduse teenetemärk
* 2020 Eesti Kodukaitse Ajaloo Selts Eesti Kodukaitse Suurrist NR 6
* 2021 Eesti Vabadusvõitlejate Liidu teenetemedal
* 2021 Eesti Vabadusvõitlejate Liidu tammelehtedega teeneterist
* 2021 Eesti Vabadusvõitlejate Liidu Rapla Ühenduse teenetemärk "Priiuse rist III klass"
* 2021 Eesti Kodukaitse Ajaloo Seltsi mälestusmedal "30 aastat iseseisvust"
* 2021 Vabaduse Tammepärja aumärk
* 2022 Jüriöö Tähe Nõukogu Jüriöö Tähe aumärk
* 2022 Admiral Johan Pitka Relvavendade ühenduse mälestusmedal Admiral Johan Pitka 150.sünniaastapäeva puhul"
* 2023 Kaitseliit Kaitseliidu eriklassi teeneterist
* 2023 Eesti Vabadusvõitlejate Liidu Rapla Ühenduse hõbeteenetemärk "Truudus ja au"
* 2023 Eesti Piirivalve Ohvitseride Kogu Piirivalve kuuluvusmärk No 105
* 2024 Eesti Vabadusvõitlejate Liidu Suurrist
* 2024 Eesti Eruohvitseride Kogu Must teeneterist

## Viited

## Välislingid
### Audio- ja videosalvestised
* "Hommikukaja", 21. august 1991
* Eesti Rahvusringhääling. "Intervjueeritav Aadu Jõgiaas – 15 aastat augustikriisist", Eesti Vikerraadio 18.08.2006
*  http://www.pereraadio.ee/uus/mp3/kylalisestuudio/2012/New1.php?failinimi=121031_MissioonigaMees_AaduJogiaas_Piirivalve90_JK.mp3
* Marju Kaasik "Taasiseseisvumise kaitsjatest valmib raamat" 20.08.2006 18.20
* Janne Kütimaa "Külalisestuudio 2012.10.31 – Missiooniga mees Aadu Jõgiaas" Pereraadio, 31. oktoober 2012
* "Päästeteenistuse tegutsemine Estonia katastroofi ööl" Youtube
* Vaado Sarapuu Täna 20 ja pluss aastat tagasi I ja II osa Eesti Elu, 27.06.2011
* "Suveniir" ETV, 19.08.2010 kell 20.05
* Eeva Esse "Sõjamuuseumi näitus keskendub iseseisvuse taastamisele" ERR uudised, 19. august 2011
* UUDISED august 1991: Nadežda
* UUDISED august 1991: Vaba Euroopa
* "Võitlus Sinimustvalge eest 1. Sinine / 2005" Youtube
* "Võitlus Sinimustvalge Eest 2. Must / 2005" Youtube
* "Võitlus Sinimustvalge Eest 3. Valge / 2005" Youtube
* "Aktuaalne kaamera" meenutas 1991. aasta augusti ärevaid sündmusi" ERR, 7. märts 2016
* "Teletornis meenutati 1991. aasta ärevaid sündmusi" "Reporter", 19. august 2016
* "Kukul Külas 2016-08-21" Kuku, 21. august 2016
* "Eesti Kaitse Liit 100 - 14. saade (KL suurjuubel) Intervjueeritav Aadu Jõgiaas" YouTube, 2019

### Artiklid
* Kristin Aasma Putšiaegne sideteenistuse ülem: "Ennast olin ma juba maha matnud küll." Õhtuleht, 18. august 2011
* Juune Holvandus "Nõukogude Liidu dessantlased sõitsid Aegviidu asemel Tapale" Eesti Päevaleht, 19. august 2006
* Vahur Koorits "Piirikontrolli taasalustamisest möödub täna 20 aastat" Postimees, 1. november 2010
* Hans Lõugas "Täna 24 aastat tagasi ründas Eesti elektrooniliselt Nõukogude armeed" www.FORTE.ee, 21. august 2015
* Holger Roonemaa "Täna kirjutati lõpukirjandit" Delfi, 25. aprill 2009
* Maarius Suviste "Sidekeskuse ülem augustiputšist: vaenlast löödi tema enda relvaga" Õhtuleht, 19. august 2013
* "Sõjamuuseumis saab veel paar päeva näha näitust «Vabaduse teel 1990–1991»" Pealinn, 11. detsember 2011
* "Vabaduse teel 1990–1991" Eesti Elu, 6. august 2011
* Ester Vaitmaa SUURES PILDIS: augustisündmusete telgitagused – milline oli töö 1991. aastal valitsuse salajases sidekeskuses? Delfi, 20. august 2012
* Risto Veskioja "Ajaloolastest koosnev selts edastas raadios Keskerakonna propagandat teenena kogemuse eest" Delfi, 18. oktoober 2013
* Juhan Haravee "Vaikus eetris – Toompea salajane sidekeskus halvas teletorniründajate tahte" Õhtuleht, 19. august 2016